
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE
Privind aprobarea deplasării, în ziua de 20 mai 2017, a Ansamblului Folcloric „Tara Vrancei” ȋn oraşul Ungheni – Republica Moldova, 

pentru a susţine un spectacol artistic

         Consiliul local al municipiului Focşani, judeţul Vrancea, întrunit în şedinţă ordinară;

- analizând Proiectul de hotărâre iniţiat de Primarul Municipiului Focşani şi raportul comun al Biroului presă, relaţii externe şi al Direcţiei Economice, înregistrat la nr. 29455 din 26.04.2017, privind aprobarea deplasării, în ziua de 20 mai 2017, a Ansamblului Folcloric „Tara Vrancei” ȋn oraşul Ungheni –Republica Moldova, pentru a susţine un spectacol artistic;
-văzând avizul favorabil al comisiei pentru buget și administrație publică;
- în conformitate cu prevederile art. 1, lit.a) şi e) şi art. 3, alin. (1) din Hotărârea Guvernului nr. 518/1995, privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

- în baza art. 36, alin.(1) şi (9) şi în temeiul art. 45, alin. (2) din Legea nr. 215/2001  privind administraţia publică locală, republicată în 2007, cu modificările şi completările ulterioare;  
HOTĂRĂŞTE:

Art. 1. Se aprobă deplasarea, în ziua de 20 mai 2017, a Ansamblului Folcloric „Tara Vrancei” ȋn oraşul Ungheni –Republica Moldova, pentru a susţine un spectacol artistic.
Art. 2. – Cheltuielile aferente transportului, diurnei şi recuzitei vor fi suportate din bugetul propriu al Ansamblului Folcloric „Ţara Vrancei”, pe anul 2017, în condiţiile legii.
Art. 3. Prezenta hotărâre va fi comunicată de către Serviciul administrație publică locală, agricultură, în vederea aducerii la îndeplinire, Ansamblului Folcloric „Ţara Vrancei” și Primarului municipiului Focșani, care va asigura executarea acesteia prin Biroul presă, relaţii externe şi Direcţia economică.

  PREŞEDINTE DE ŞEDINŢĂ,

                Mihai Nedelcu                                   
   Contrasemnează,

                                                                     SECRETARUL MUNICIPIULUI 

                                                                                             FOCSANI

                                                                                   Eduard Marian Corhană 

